**АНОТАЦИИ НА ИЗБИРАЕМИ ДИЦИПЛИНИ**

**(актуализирани 03-04.2024 г.)**

**ПОДМОДУЛ Г-2 ИЗБИРАЕМИ ДИСЦИПЛИНИ В ПРОФИЛА**

**„КОНСУЛТИРАНЕ В ОБРАЗОВАНИЕТО“**

**(студентите избират 4 дисциплини)**

**ИНТЕРКУЛТУРНО ВЪЗПИТАНИЕ**

**проф. дпн Сийка Чавдарова-Костова и гл.ас. д-р Екатерина Томова**

Цел - Взаимодействието с различия е характерна особеност на професионалната дейност на педагога. Предлаганият курс, чието предназначение е въвеждане в проблематиката на интеркултурното възпитание, цели усъвършенстване на познанията за различността при хората и проекциите й върху образователно-възпитателната система, акцентиране върху възможностите за хуманни решения на възникващи проблемни ситуации при различни по характер интеркултурни взаимодействия.

Задачи:

* запознаване с основните проблемни области в сферата на интеркултурното възпитание;
* открояване на многоаспектността на проблема за различието и отраженията му в педагогическата действителност и сферата на социалните дейности;
* формиране на умения за интерпретация на документи, концепции, казуси, съдържащи в себе си проблема за интеркултурното възпитание.

Методи и форми на обучение – лекция; упражнение - анализ на документи, концепции, казуси, беседа, дискусия, посещение на обекти и дейности.

Очаквани резултати: След приключване на курса студентите да могат да открояват и анализират основните проблеми в областта на интеркултурното възпитание, да интерпретират конкретни социални и педагогически казуси в този контекст.

**ФОТОГРАФИЯ И ПЕДАГОГИКА**

**доц. д-р Владислав Господинов**

Цел - Избираемата учебна дисциплина „Фотография и педагогика” поставя в своя фокус визуалността в нейните съвременни и идващи през времето измерения. Фотографската визуалност заема все по-значителна част от начина, по който човека възприема света днес. Овладяването на знания и формирането на умения за взаимодействието **с**, създаването и споделянето **на** проявления на фотографията в техния ценностен и педагогически контекст **е целта** на курса по „Фотография и педагогика”.

Задачи - На основата на горепосоченото, задачите на учебната дисциплина са свързани със следното:

* 1. Студентите *да получат информация и усвоят знания* относно развитието на образността през вековете, фотографията като нейно проявление и педагогическите й рефлексии;
  2. Да бъде формирано *отношение у студентите* към фотографията и участващите в нея субекти и обекти;
  3. У студентите да бъдат формирани и усъвършенствани *умения* за композиране на образи и педагогическото им придружаване;
  4. Студентите да *придобият умения за формиране у други хора на отношение и култура* към проявленията на визуалността в нейния фотографски контекст, в т.ч. и с акцент върху педагогическите й проекции;
  5. *Придобиване на умения за разработване* от студентите на модел на конкретна образователна форма, включваща използването на фотографията.

Основни организационни **форми** и **методи** в образователния процес са лекциите, предлагащи теоретичния минимум по дисциплината и семинарните упражнения с теоретико- практическа насоченост, включващи решаването на проблемни ситуации, беседа, дискусия, теренна работа, ролева игра и други.

Оценяването е **текущо**.

Очаквани резултати: При завършването на курса студентите следва да притежават:

1. По-високо ниво на познания и информираност, в т.ч. и за практическите измерения относно начина, по който се включва и би могла да се включва фотографията в педагогически контекст;

2. Формирано ценностно отношение към продуктите на фотографията и формата на тяхното използване, както и мястото на субектите и обектите в процеса;

3. Формирани умения за съпровождане/съпътстване на взаимодействията и изявите на децата и възрастните с и във фотографията;

4. Формирани умения за разработване, организиране и провеждане на образователни дейности, свързани с използване на фотографията във формален и неформален контекст;

5. Развитие на креативността и вариативността като качества на бъдещите специалисти.

Предварителни изисквания: Препоръчително, но не задължително условие е наличието на фототехника (фотоапарат, мобилен телефон или друго подобно дигитално или класическо устройство с фото функция).

**СЕКСОЛОГО-ПЕДАГОГИЧЕСКИ ПРОБЛЕМИ В ДЕТСКО-ЮНОШЕСКАТА ВЪЗРАСТ**

**проф. д-р Лиляна Стракова**

Учебната дисциплина е насочена към изграждане на знания и умения за организиране и ръководство на образователно-възпитателен процес в сферата на полово-ролевото и отговорно сексуално поведение на младите хора. Това включва:

1. Запознаване с основните направления в изследванията, свързани с пола и сексуалността в различните научни области.

2. Развитие на умения за планиране, организиране и практическо осъществяване на образователен процес в сферата на усвояването на адекватно полово-ролево поведение.

3. Усъвършенстване на уменията за работа с деца и младежи по проблемите на половото и сексуално развитие и умения за анализ на детерминантите, регулиращи усвояването на нормите на сексуалния морал в индивидуалното развитие.

4. Запознаване с полезни подходи и методи, както и със здравно-образователни програми, свързани с въведението в сексуалността, СПИН и др.

В края на курса студентите ще могат да:

- разпознават и описват специфични особености на процеса на полово и сексуално развитие в различните възрастови групи;

- формулират цели на индивидуална и групова работа за различни възрастови групи по въпросите на пола и сексуалността;

- конструират дизайн на здравно-образователна програма по полово и сексуално образование в младежка възраст; включително за работа с родители;

подбират адекватни подходи и техники за организиране и ръководство на образователния процес в сферата на пола и сексуалността;

- оценяват постиженията и трудностите след приключване на курса

**ОБРАЗОВАНИЕ ПО ПРАВАТА НА ЧОВЕКА И ДЕТЕТО**

**доц. д-р Божидара Кривирадева**

Целите на обучението по тази дисциплина е формиране на професионална компетентност по правата на човека и на децата у бъдещите педагози.

Задачи:

- да познават новата философия за детето и неговите права;

- да познават основните национални и международни документи (т.нар. инструменти) по правата на човека и правата на детето и да се ориентират в информацията, отразена в различните видове международни и национални документи;

- да познават институциите и механизмите за защита правата на човека и детето;

- да разпознават най-често срещаните случаи (форми) на нарушаване правата на човека и детето и да могат да решават казуси, отнасящи се до предоставянето и защитата на правата на човека и на детето;

- да планират и организират образователна дейност по правата на детето на ниво ученически клас - с деца и възрастни.

Чрез този курс се развиват компетентността и културата по правата на човека и на детето у студентите - бъдещи педагози, като част от професионалната им компетентност.

**РАБОТА С ДЕЦА В РИСК**

**доц. д-р Божидара Кривирадева**

**доц. д-р Йонка Първанова**

Целта на курса е изграждане на компетентност и практически умения за социално-педагогическа работа с деца в риск в образователни институции и организации за социална работа.

Задачите на курса са:

• Формиране на знания за същността и характеристиките на детето в риск, детерминантите за проявления на риска и организациите, работещи с деца в риск.

• Формиране на умения за социално-педагогическа диагностика и работа с деца в риск.

• Формиране на адекватно отношение към социално-педагогическите проблеми на децата в риск.

Очаквани резултати: Студентите да са подготвени теоретично и методически да осъществяват социално-педагогическа работа с деца в риск чрез индивидуални и групови форми и методи в различни социално-педагогически организации.

**РАБОТА С ИЗВЪНУЧИЛИЩНИ ИНСТИТУЦИИ**

**гл. ас. д-р Берджухи Йорданова**

**Цел** – Придобиване на компетентност:

* в областта на учебно-възпитателната дейност в извънучилищните институции и взаимодействията с тях;

по отношение на учебните програми, методите и формите, осъществявани в различен по характер извънучилищни институции.

**Задачи**: Усвояване на знания:

* за различните извънучилищни институции, с които взаимодейства училището,
* за богатството от форми, дейности, направления, методи, средства за възпитателна и образователна дейност, които те реализират в работата си с деца, младежи, възрастни;

Формиране на умения:

* за анализ на дейностите на различни по характер извънучилищни институции;
* за разработването на план–програма за осъществяването на възпитателна, образователна, обучаваща дейност с деца в различни по вид извънучилищни институции;
* за разработването на цялостен проект за извънучилищна институция.

**Методи и форми на обучение**: лекции, упражнения, анализ на нормативни документи и сайтове, групова работа, решаване на казуси, индивидуален проект, презентация, дискусии, мозъчна атака, SWOT - анализ и др.

**Методи и система на оценяване на студентите и обратна връзка** – оценява се участието в тематични дискусии, индивидуалното разработване и представяне на проект „Моята извънучилищна институция”.

**ПРОФЕСИОНАЛНО-ЛИЧНОСТЕН ПРОФИЛ НА УЧИТЕЛЯ**

**гл. ас. д-р Йорданка Николова**

Предлаганата програма има за цел да систематизира и задълбочи познанията на студентите за специфичните характеристики на учителската професия, съобразно изискванията на съвременната образователна система.

Програмата интегрира познания и от сродни научни области, като ги интерпретира от педагогическа гледна точка в контекста на практическото им приложение.

Задачи на курса:

* Да разкрие същностните характеристики на учителската професия и професионалните роли на учителя.
* Да усъвършенства уменията и компетентностите на студентите за планиране и реализиране на учебния процес, оценяване на учебните постижения.
* Да очертае параметрите на иновациите в образованието и формира умения у студентите за избор на подходящи иновативни методи и похвати, съобразно възрастта и особеностите на учениците.
* Да създаде позитивна нагласа и отношение към възможностите за непрекъснато развитие и квалификация на учителите.

**Методи и форми на обучение:** лекция, упражнение, дискусия, анализ на казуси и текстове, работа в екип, ролеви игри, мозъчна атака, ателие, Circle Time и др.

След завършване на обучението по програмата студентите ще придобият:

* по-задълбочени познания за характеристиките на учителската професия, за съвременните й измерения и перспективите за развитие пред педагозите;
* изградена реалистична представа за същността и особеностите на педагогическата професия и актуалните изисквания към труда на учителя;

устойчиво ценностно отношение към професионалния труд и необходимостта от непрекъснато усъвършенстване.

**ПОДМОДУЛ Д 2 – ИЗБИРАЕМИ ДИСЦИПЛИНИ В ПРОФИЛА**

**„ПРЕВАНТИВНА И КОРЕКЦИОННА ПЕДАГОГИКА“**

**(студентите избират 4 дисциплини)**

**СОЦИАЛНА АДАПТАЦИЯ И ДЕЗАДАПТАЦИЯ**

**доц. д-р Силвия Върбанова**

Курсът цели овладяване на основни познания за социалната адаптация чрез интегрирано представяне на различни научни перспективи и формиране на компетентност за подпомагане на успешната адаптация на деца и юноши.

Студентите формират компетентност в разбирането на основни особености, разновидности, форми, предпоставки на социалната адаптация; овладяват познания и умения за общи и специфични механизми на адаптацията; формират компетентност за разбиране на особеностите на социалната дезадаптация (признаци и предпоставки), диагностична и консултативна компетентност; запознават се с различни подходи и техники за подпомагане на успешната социална адаптация и формират умения за приложението им.

Умения за работа в екип, умения за устно презентиране, откритост към опит, умения за саморефлексия и готовност за самопознание. Успешно положени изпити по обща и възрастова психология, по емпирични методи на изследване

В края на курса на обучение се предвижда студентите да:

* Познават основни характеристики на социалната адаптация и дезадаптация;
* Да са формирали компетентности в разбирането на основните механизми на социалната адаптация, предпоставките и характеристиките на социалната дезадаптация;
* Да са формирали компетентност в идентифициране на проблеми, свързани със социалната адаптация при различни възрастови групи;
* Да са формирали умения за наблюдение, описание и оценка на конкретен случай, компетентност за професионален анализ.
* Да са формирали компетентност в използване на различни подходи и техники за превенция на дезадаптивни прояви.
* Да са формирали компетентност за консултиране и насочване.

**ДИАГНОСТИКА НА РАЗВИТИЕТО В НОРМА И АБНОРМА**

**доц. д-р Бистра Мизова**

Курсът по Диагностика на аномалното развитие цели да запознае студентите с различни психологически концептуализации и перспективи относно закономерностите, детерминатите, факторите и механизмите на развитието в съпоставителен план. Обучението по тази дисциплина е насочено към открояването на цялостен, «екологичен» подход към процесите на развитие през целия жизнен цикъл на човека с фокус върху измерването и оценяване на различни прояви в норма и абнорма в психо-моторен, когнитивен, личностен и социо-културен план.

Предварителни изисквания**:** До участие се допускат само студенти, които са преминали успешно курсовете по Обща психология, Възрастова психология, Педагогическа психология и Експериментална педагогика.

В курса на обучение студентите ще овладеят познания за многоаспектната детрминираност на развитието и механизмите за разгръщане и интегриране на психично съдържание в личността; ще формират практико-приложни умения за подбор и използване на различни диагностични процедури и методи за открояване и оценяване на функционални, диференциални прояви на развитието в норма и абнорма, както и за обработка и адекватен психологически анализ на получаваните емипирични резултати с цел решаване на конкретни проблеми в педагогическата практика.

Формиране на специфични компетентности в резултат от активността и самонасоченото учене на студентите в рамките на дисциплината:

- **Методологическа компететност**, свързана с познаване на основните теоретични перспективни, които концептуализират факторите и детрминатите на психичното развитие, с рабиране на последователността на човешкото развитие и за процесите, които спсобстват за интегрирането на психично съдържание в личността, с адекватен анализ на човешкото поведение и зависимостта му от множество фактори;

- **Диагностична и аналитична компететности**, отнасящи се до идентифициране на конкретни проблеми в психичното развитие на личността чрез отчитане на взаимовръзката теория-изследвания и приложение, до разпознаване на основни принципи и предизвикателства в диагностиката на психични функции, характеристики и процеси на личността;

- **Практико-приложна компететност** за обработка и анализ на емипирични данни от приложението на кратки психодиагностични инструменти цел решаване на конкретни проблеми в педагогическата практика.

**СЕМЕЙСТВО И ДЕВИАНТНО ПОВЕДЕНИЕ**

**доц. д-р Тони Манасиева**

Целта на курса е да се разкрие ролята на семейството за формиране, развитие и коригиране на девиантно поведение при децата.

За тази цел:

* усвояват основни знания и умения за разпознаване на девиантното поведение и неговите форми, общите тенденции и актуалното състояние у нас, причините, условията и факторите, които го провокират и коригират, с особен акцент върху семейството и взаимоотношенията в него, както и корелациите между семейството и други фактори в процеса на това развитие;
* се представят специфични проявления и проблеми в семейството във функционално отношение, в семейните отношения на различни равнища (по хоризонтала и вертикала), които водят до развитие на девиантното поведение;
* се анализират по-значимите форми на девиантна изява с генезис и развитие в семейството, както и насоките за корекционно-възпитателна работа в това направление.

В резултат на обучението студентите трябва:

* да се ориентират в спецификата на девиантното поведение и ролята на семейството за неговото развитие и корекция;
* да формират знания и умения за разпознаване на специфичните отношения в различните видове семейства, допринасящи за появата или редуцирането на девиантните прояви при децата;
* да придобият концептуални знания при разрешаване на казуси, свързани с девиантното поведение, на равнище семейство.

**ПРЕВЕНЦИЯ НА НАСИЛИЕТО СРЕЩУ ЖЕНИ И МОМИЧЕТА**

**доц. дпн Вася Делибалтова и ас. д-р Мария Петкова**

Изучаването на дисциплината е насочено към познаването на същността на проблема за насилието срещу жени, съществуващите положителни практики за справянето с него и развитие на компетентност в областта на дизайна на превантивни програми в училищна възраст.

Задачи

Усвояване на знания за същността на насилието срещу жени и неговите социологически, психологически, икономически и други аспекти.

Познаване на известни практики и проекти за разрешаване на проблема.

Компетентност в полето на дизайна на превантивни програми в училищна възраст

Очаквани резултати **-** Професионална компетентност в областта на проектирането, конструирането и практическата реализация на програми за превенция на насилието срещу жени и момичета.

**ПРОГРАМИ И ПРОЕКТИ ЗА ПРЕВЕНЦИЯ НА РИСКОВО ПОВЕДЕНИЕ НА ДЕЦА И МЛАДЕЖИ**

**доц. д-р Йонка Първанова**

Основната цел на дисциплината е студентите да усвоят знания същността на рисковото поведение и неговите специфики при деца и младежи и да формират умения за разработване на превантивни програми и проекти за осъществяване на превантивни дейности.

Основните задачи на дисциплината са:

* Студентите да усвоят знания за същността и спецификите на рисковото поведение при деца и младежи;
* Студентите да усвоят знания за същността и спецификите на превантивната дейност;

Студентите да формират умения за планиране, реализиране и оценка на превантивни дейности в разнообразен контекст и насочени към различни форми на рисково поведение.

След приключване на дисциплината студентите:

* Ще познават същността и спецификите на различни видове рисково поведение;
* Ще познават същността и особеностите на превантивната дейност и нейното място в работата с деца и младежи с рисково поведение;
* Ще могат да планират превантивни програми и дейности в разнообразен контекст в зависимост от спецификите на целевите групи, към които тези дейности и програми са насочени;
* Ще могат да разработват и планират проекти и стратегии за развитие на превантивна дейност на различни нива

**ОРГАНИЗАЦИОННО РАЗВИТИЕ НА СОЦИАЛНО-ПЕДАГОГИЧЕСКИТЕ ИНСТИТУЦИИ**

**доц. д-р Божидара Кривирадева**

Целта на курса е студентите да придобият знания за същността и процеса на организационното развитие, влиянието на националната и организационната култура, и управлението на организационната промяна в социално-педагогическите институции.

Задачина курса са**:**

* Запознаване със същността и особенностите на социално-педагогическите институции;
* запознаване с модели и концепции за организационно развитие;
* запознаване с целите и принципите на организационното развитие;
* запознаване с управлението на груповите процеси в социално-педагогическите организации;
* запознаване със същността и особенностите на планирането на организационната промяна.

Очакваните резултатите са студентите да придобият:

знания за: същността на понятието организационно развитие на социално-педагогическите институции; за съвремнните предизвикателтва, стоящи пред организационното развитие на социално-педагогическите институции; процеса на организационно развитие, включващ в себе се ценности, модели за консултиране.

Умения за: работа с основните термини и понятия; използване на получените знания и умения в практическата професионална работа;

Компетенции за: използване на различни диагностични инструменти в процеса на организационното развитие.

**МЕТОДИ ЗА РАБОТА С ДЕЦА И МЛАДЕЖИ С ДЕВИАНТНО И ДЕЛИНКВЕНТНО ПОВЕДЕНИЕ**

**Гл. ас. д-р Даниела Рачева и гл. ас. д-р Даниел Полихронов**

**Целта** на курса епридобиване на компетентности за педагогическа превантивна и корекционна възпитателна работа с деца и младежи с девиантно и делинквентно поведение в училищна и извънучилищна среда.

**Задачи:**  Усвояване на знания за:

- Българската история и традиции в областта на педагогическата превантивна и корекционна възпитателна дейност с деца и младежи с девиантно и делинквентно поведение;

- Чуждестранният опит в областта на педагогическата работа с деца и младежи с девиантно и делинквентно поведение;

- Националните и международни документи, регламентиращи педагогическата дейност, насочена към деца и младежи с девиантно и делинквентно поведение;

- Факторите, способстващи за поява и развитие на девиантно и делинквентно поведение при децата и младежите;

- Основните педагогически принципи за работа с деца и младежи с девиантно и делинквентно поведение;

- Методите за диагностика на девиантното и делинквентното поведение при деца и младежи;

- Методите и средствата на превантивната и корекционната педагогическа работа с деца и младежи с девиантно и делинквентно поведение.

• Формиране на умения за:

- Анализ и приложение на национални и международни документи, регламентиращи педагогическата работа с деца и младежи с девиантно и делинквентно поведение;

- Диагностика и анализ на случаи, касаещи девиантно и делинквентно поведение на деца и младежи;

* Подбор и приложение на методи за работа с фактори, способстващи проявите на девиантно и делинквентно поведение на деца или младежи;

- Разпознаване, диагностика и анализ на фактори, способстващи проявите на девиантно и делинквентно поведение при деца и младежи

- Подбор и приложение на педагогически методи за превантивна и корекционна възпитателна работа с деца и младежи;

- Индивидуална и екипна работа с деца и младежи с девиантно и делинквентно поведение;

- Индивидуална и групова работа с деца и младежи с девиантно и делинквентно поведение в училищни и извънучилищни форми, осъществяващи за педагогическа дейност.

**Формиране на ценностно отношение** към превантивната и корекционната педагогическа работа с деца и младежи с девиантно и делинквентно поведение

**Методи и форми на обучение**: лекции, упражнения, групова и индивидуална работа с национални и международни документи, групово и индивидуално решаване на казуси, работа с произведения на изкуството в контекста на превенцията и корекцията на девиантното и делинквентното поведение, посещение на университетски и извънуниверситетски събития.

**Методи и системи за оценяване и обратна връзка със студентите**: текущо оценяване посредством: тестове, курсови проекти, презентации, решаване на казуси.

След завършване на курса студентите да са придобили необходимите компетентности за констатиране и диагностициране на девиантно или делинквентно поведение при деца и младежи; за анализиране на случаи на проява на девиантно поведение при деца или младежи; за целеполагане, организиране и реализиране на педагогическа превантивна и/или превантивно-корекционна възпитателна работа с деца и младежи с девиантно и делинквентно поведение; за практическо прилагане на, адекватни на целите, принципи, методи и средства за педагогическа превантивна и корекционна възпитателна работа с деца и младежи в училищна и извънучилищна среда.

### АНТИКОРУПЦИОННО ОБРАЗОВАНИЕ

**Проф. д-р Лиляна Стракова**

**Целта на обучението** е да запознае студентите със същността и специфичните измерения на един от най-дебатираните проблеми, пред които е изправено нашето общество – корупцията.

Цели се също **повишаване информираността на студентите** относно същността, сферите на проявление, формите и моделите на корупционно поведение; видовете корупция; идентифициране признаците на “активната” и “пасивната” корупция, както и на механизмите за реализация на корупционните практики.

Значима операционална цел на обучението е **постигането на разбиране и възможности за анализ** на предпоставките, причините и факторите за доминирането на користни интереси сред определени групи служители от администрацията.

Цели се също така **повишаване на възможностите на студентите за адекватна оценка** на мотивите, корупционните действия и резултатите от подкупното поведение на недобросъвестни служители от различни сфери на социалната практика.

**Методи и форми на обучение**: лекции, беседи, анализи на практически ситуации на ценностен избор, казуси, апробиране на диагностични методи и процедури и др.

**Методи и форми на оценяване**: разработване на есета, анализ на емпирични данни; тест; процесуална и заключителна диагностика.

**Критерии за оценяване:** степен на усвояване на съдържанието на отделните теми и подтеми, включени в настоящата учебна програма, както и на основните понятия, знания, умения, отношения.

В края на курса студентите ще могат да:

- разпознават и описват различни форми на корупционно поведение; специфични особености на корупцията в социалната практика;

- описват и анализират причините за корупционното поведение в различни сфери, както и мерки за ограничаване на корупцията;

- конструират дизайн на образователна програма по антикорупция за ученици от средното училище /СИП/;

- да подбират адекватни подходи и техники за организиране и ръководство на дискусии, беседи и пр. по проблемите на корупцията и антикорупцията, както и да апробират различни диагностични методи